Document ID: 31999D0512

ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Ιουλίου 1999
περί τροποποιήσεως της αποφάσεως 96/233/ΕΚ για τον καθορισμό του καταλόγου των εγκεκριμένων εκμεταλλεύσεων ιχθυοκαλλιέργειας στη Δανία
[κοινοποιηθείσα υπό τον αριθμό Ε(1999) 2036]
(Κείμενο που παρουσιάζει ενδιαφέρον για τον ΕΟΧ)
(1999/512/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας(1), όπως τροποποιήθηκε τελευταία με την οδηγία 98/45/ΕΚ(2), και ιδίως το άρθρο 6 παράγραφος 2,
Εκτιμώντας:
(1) ότι η Δανία έλαβε το καθεστώς εγκεκριμένης ζώνης απαλλαγμένης από την λοιμώδη αιματοποιητική νέκρωση (ΛΑΝ) για όλο το έδαφός της με την απόφαση 93/74/ΕΚ της Επιτροπής(3), όπως τροποποιήθηκε τελευταία με την απόφαση 96/218/ΕΚ(4)·
(2) ότι τα κράτη μέλη δύνανται να λάβουν, για τις εκμεταλλεύσεις ιχθυοκαλλιέργειας που βρίσκονται σε μία μη εγκεκριμένη ζώνη, όσον αφορά την ιογενή αιμορραγική σηψαιμία (ΙΑΣ), το καθεστώς εγκεκριμένης εκμετάλλευσης που είναι απαλλαγμένη από την εν λόγω νόσο·
(3) ότι ο κατάλογος των εγκεκριμένων εκμεταλλεύσεων στη Δανία καθορίστηκε με την απόφαση 96/233/ΕΚ της Επιτροπής(5), όπως τροποποιήθηκε τελευταία με την απόφαση 97/234/ΕΚ(6)·
(4) ότι η Δανία υπέβαλε στην Επιτροπή τα δικαιολογητικά σχετικά με τη χορήγηση, όσον αφορά την ΙΑΣ, του καθεστώτος εγκεκριμένης εκμετάλλευσης που βρίσκεται σε μια μη εγκεκριμένη ζώνη για άλλες εκμεταλλεύσεις, καθώς και τις εθνικές διατάξεις που εγγυώνται την τήρηση των κανόνων σχετικά με τη διατήρηση της έγκρισης·
(5) ότι η Επιτροπή και τα κράτη μέλη προέβησαν στην εξέταση των δικαιολογητικών που υπεβλήθησαν από τη Δανία για αυτές τις εκμεταλλεύσεις·
(6) ότι από την εξέταση αυτών των στοιχείων προκύπτει ότι οι εκμεταλλεύσεις αυτές ανταποκρίνονται στις απαιτήσεις που προβλέπονται στο άρθρο 6 της οδηγίας 91/67/ΕΟΚ·
(7) ότι, ως εκ τούτου, οι εκμεταλλεύσεις αυτές δύνανται να τύχουν του καθεστώτος εγκεκριμένης εκμετάλλευσης σε μία μη εγκεκριμένη ζώνη·
(8) ότι πρέπει να προστεθούν οι εκμεταλλεύσεις αυτές στον κατάλογο των ήδη εγκεκριμένων εκμεταλλεύσεων·
(9) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 96/233/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Ιουλίου 1999.

Labels: 0
18
6